**SKRENTEN NYTT NR 6, desember 2017**

**-Julegrantenning.** 4.desember var det julegrantenning med en hyggelig samling i felleslokalet i nr 13. Kvam og Sellanrå skolekorps spilte for oss, og vi hadde også besøk av nissen ;)

**-Lading av elbil.** På generalforsamlingen våren 2017 ble det vedtatt at styret skulle se på ulike alternativer for lading av el-bil som kan passe borettslaget vårt. Det ble også vedtatt at frem til en fant en permanent løsning, skulle det være mulig å lade på den enkeltes parkeringsplass i garasjen.

26.10.17 var flere representanter fra styret samt vaktmester på temakveld for elbil-lading i borettslag. Leverandørene Zaptec AS og Ladefabrikken var til stede og orienterte om sine produkter. Vi har i etterkant hatt representant fra Zaptec på befaring, for å se på muligheter for oppsett av ladeanlegg i garasje. Dette var noe som skulle være greit å få til hos oss. Vi er nå i gang med å innhente tilbud på ulike løsninger for lading av elbil, både inne og ute. Vi vil også se på mulighetene for en noe større og felles løsning med våre naboborettslag. De ulike alternativene for lading av elbil vil bli presentert på generalforsamling i vår.

-**Strøsand.** Det er satt ut bøtter med strøsand ved alle oppganger. Fint om den enkelte beboer kan ta ansvar for å strø i løpet av jula, da vaktmester skal ha noe fri.

-**Søppel.** Vi minner om at julepapir er restavfall, og det vil bli lagt ut egne søppelsekker for dette i søppelrommene. Plasser sekkene ved siden av dunkene. Rester av fyrverkeri er også restavfall, og legges også i utlagte søppelsekker. Juletre som skal kastes etter jul kan legges i container for hageavfall eller settes utenfor inngang mellom rekkehus/blokka, så tar vaktmester og fjerner de.

-**Julefri vaktmester.** Vaktmester vil delvis ha fri i romjula, men vil være tilgjengelig på telefon 95 01 31 24.

**-Styremøter.** Styret har møte den første tirsdag i hver måned. Saker som dere ønsker skal behandles på styremøter, må være kommet inn senest en uke før styremøte. Saker kan sendes inn via mail på skrenten@skrenten.no, eller på papir til styreleder i 8H.

Vi vil med dette ønske alle våre naboer en riktig god jul og et godt nytt år.

Mvh Styret 😊